Valter Hallmägi
Valter Hallmägi (kuni 1935 Grauberg; 10. november 1930 Narva – 7. veebruar 1996 Tallinn) oli Eesti NSV riigi- ja parteitegelane. Ta õppis aastatel 1944–1950 Vändra Keskkoolis. 1946 – Vändra teedejaoskonna tööline 1950–1965 – ELKNÜ Sauga vallakomitee sekretär, ELKNÜ Pärnu Linnakomitee instruktor, Pärnu linna Täitevkomitee kultuuriosakonna juhataja ja sekretär, EKP Pärnu Linnakomitee organisatsioonilise töö osakonna juhataja, Pärnu linna Täitevkomitee kohaliku majanduse osakonna juhataja 1953 – NLKP liige (on kuulunud ka EKP Keskkomiteesse) 1963 – lõpetas NLKP KK juures asuva Kõrgema Parteikooli 1965–1967 – EKP Keskkomitee kaubanduse ja elukondliku teenindamise osakonna juhataja asetäitja 1967–1975 – Tallinna Töörahva Saadikute Nõukogu Täitevkomitee esimehe esimese asetäitja 1975–1988 – Eesti NSV teenindusminister Ta oli Eesti NSV Ülemnõukogu VII, VIII, X ja XI koosseisu saadik. Valter Hallmägi suri 7. veebruaril 1996 Tallinnas ja maeti 17. veebruaril 1996 Metsakalmistule.